**Adatkezelési tájékoztató**

**Első lakáshoz jutók támogatásával kapcsolatos adatkezelésről**

Jelen Adatkezelési Tájékoztató alapvető célja, hogy az Adatkezelő a tevékenységével összefüggésben felmerülő személyes adatok kezelésével járó folyamatai, eljárásai során biztosítsa a személyes adatok védelmét az Európai Parlament és a Tanács (EU), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 számú rendelete (a továbbiakban: GDPR), valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) szerint.

A Tájékoztató a GDPR, valamint az Infotv. 14. § a) pontján és 16. § (1) bekezdésén alapul, amely szerint Adatkezelő köteles az adatkezelés megkezdése előtt az érintettet egyértelműen és részletesen tájékoztatni a személyes adatai kezelésével kapcsolatos minden tényről.

**Adatkezelő adatai:**

**Neve:** Nyíregyháza Megyei Jogú Város Önkormányzata

**Székhelye:** 4400 Nyíregyháza, Kossuth tér 1.

**Képviselője:** Dr. Kovács Ferenc polgármester

**Telefonszáma:** +36 42 524-524

**Honlapja:** [www.varoshaza.nyiregyhaza.hu](http://www.varoshaza.nyiregyhaza.hu)

**Adatvédelmi tisztviselő neve, elérhetősége:** Markó Zsuzsanna/Dr. Puskás Gabriella, [adatvedelem@nyiregyhaza.hu](mailto:adatvedelem@nyiregyhaza.hu)

Az adatkezelés célja:

Nyíregyháza Megyei Jogú Város közigazgatási területén letelepedni szándékozó nagykorú személyek részére rendeletben meghatározott feltételekkel az Adatkezelő költségvetéséből nyújtott vissza nem térítendő támogatás igénylése, elbírálása, folyósítása.

Az adatkezelés jogalapja:

GDPR 6. cikk (1) bekezdés a) érintetti hozzájárulás

GDPR 6. cikk (1) bekezdés c) pont az adatkezelőre vonatkozó jogi kötelezettség teljesítése:

* Nyíregyháza Megyei Jogú Város Önkormányzata Közgyűlésének 12/2019.(IV.26.) önkormányzati rendelete az első lakáshoz jutók támogatásának helyi szabályairól,
* Magyarország helyi önkormányzatairól szóló 2011. évi CLXXXIX. törvény

A kezelt adatok köre:

*Igénylők esetén*: név, születési név, születési hely, idő, anyja neve, családi állapot, állampolgárság, adóazonosító jel, lakóhely (állandó lakcím), tartózkodási hely (ideiglenes lakcím), telefonszám, bankszámlaszám, jövedelmi adatok, egyéb, rendszeresen folyósított ellátás (nyugdíjbiztosítási igazgatási szerv, munkaügyi központ által folyósított ellátás, rokkantsági vagy rehabilitációs ellátás) GYED, táppénz, vagyonnyilatkozat

*Igénylőkkel együtt költöző személyek adatai*: név, születési hely, idő, anyja neve, családi állapot, rokonsági fok, jövedelmi adatok, egyéb, rendszeresen folyósított ellátás (nyugdíjbiztosítási igazgatási szerv, munkaügyi központ által folyósított, rokkantsági vagy rehabilitációs ellátás) GYED, táppénz, vagyonnyilatkozat

Az adatok kezelésének időtartama:

A 78/2012. (XII.28.) BM rendelet alapján a dokumentumok megőrzési ideje: 15 év. Ennek elteltével töröljük, illetve leselejtezzük és megsemmisítjük az adatokat.

**Az érintettek jogai:**

Előzetes tájékoztatáshoz való jog: Az érintett jogosult a kezelt személyes adatai vonatkozásában az adatkezeléssel összefüggő tényekről az adatkezelés megkezdését megelőzően tájékozódni.

Hozzáféréshez való jog: Az érintett bármikor jogosult személyes adatairól és az azok kezelésével összefüggő információkról az Adatkezelőtől tájékoztatást kérni.

Helyesbítéshez való jog: Az érintett kérheti, hogy a pontatlanul vagy hiányosan rögzített személyes adatait az Adatkezelő helyesbítse, vagy kiegészítse.

Törléshez és tiltakozáshoz való jog: Az érintett a jogszabályban elrendelt adatkezelések kivételével kérheti a személyes adatai törlését.

Az adatkezelés korlátozásához való jog: Az érintett jogosult az adatkezelés korlátozására, ha vitatja a kezelt adatok pontosságát, az adatkezelés jogszerűségét és/vagy szükségességét, vagy korábban tiltakozott az adatkezeléssel kapcsolatban (a vitás kérdés lezárultáig).

Adathordozhatóság joga: Az érintett kérheti az Adatkezelő által vele kapcsolatban kezelt összes olyan adat átadását, amelyeket az Adatkezelő az érintettől vett fel a nyilvántartásába.

Jogorvoslathoz való jog:Az érintettek panaszaikkal, kifogásaikkal közvetlenül az Adatkezelőhöz fordulhatnak. Az érintettek az Adatkezelő intézkedése jogszerűségének vizsgálata céljából a Nemzeti Adatvédelmi és Információszabadság Hatóság (a továbbiakban: NAIH) vizsgálatát kezdeményezhetik. A NAIH a panaszokat csak abban az estben vizsgálja ki, amennyiben az érintett a bejelentését megelőzően már megkereste az Adatkezelőt a bejelentésben megjelölt jogainak gyakorlásával kapcsolatban.

NAIH elérhetősége:

Székhely: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

telefon: 06 1 391-1400

e-mail: [ugyfelszolgalat@naih.hu](mailto:ugyfelszolgalat@naih.hu)

Az adatok kezelésével kapcsolatos részletes Adatkezelési Tájékoztató az Adatkezelő honlapján [www.varoshaza.nyiregyhaza.hu](http://www.varoshaza.nyiregyhaza.hu), valamint az Adatkezelő székhelyén elérhető.